પેટ્રોલ ડીઝલના વધી રહેલા ભાવોને લઇને વળગી રહેલી મોંઘવારી ને પગલે ગુજરાત કોંગ્રેસ દ્વારા ઠેર ઠેર વિરોધ કરવામાં આવી રહ્યો છે. તેમણે ઉમેર્યુ હતુ કે, કેન્દ્રની ભાજપા સરકાર મોંઘવારીને કાબુમાં લેવામાં ધરાર નિષ્ફળ પુરવાર થઇ છે. છેલ્લા કેટલાંક સમયથી પેટ્રોલ-ડીઝલમાં વધી રહેલા ભાવની સીધી અસર સામાન્ય લોકો ઉપર પડી રહી છે. ડીઝલમાં વધેલા ભાવોના પગલે જીવનજરૂરી તમામ ચિજવસ્તુઓના ભાવોમાં વધારો થયો છે. સામાન્ય માણસને જીવવું મુશ્કેલ થઇ ગયું છે. ત્યારે સરકાર દ્વારા તત્કાલ ભાવ વધારો પરત ખેંચવામાં આવે તેવી કોંગ્રેસની માંગ છે.